David Mitchell

Mae David James Stuart Mitchell (ganed 14 Gorffennaf 1974) yn gomediwr, actor ac ysgrifennwr Seisnig. Ef yw hanner y ddeuawd Mitchell and Webb gyda'i bartner comedi Robert Webb.

 Gyrfa 
Serenodd Mitchell gyda Webb yn y comedi sefyllfa Channel 4 Peep Show yn chwarae Mark Corrigan. Mae'r ddeuawd wedi ysgrifennu a serennu mewn nifer o raglenni sgetsys gan gynnwys Bruiser, The Mitchell and Webb Situation, That Mitchell and Webb Sound, a hefyd That Mitchell and Webb Look. Rhyddhawyd eu ffilm gyntaf, Magicians, yn 2007.

Mae Mitchell yn banelydd rheolaidd ar y rhaglen banel gomedi Would I Lie to You?. Mae wedi ymddangos fel panelydd gwadd ar raglenni megis QI, Mock the Week, Have I Got News for You, 8 Out of 10 Cats a The Big Fat Quiz of the Year yn 2005, 2007, 2009, 2011, 2014 a 2015. Mae wedi ymddangos mewn nifer o benodau o Question Time. Ar y radio, mae'n cyflwyno'r gêm banel The Unbelievable Truth ar BBC Radio 4.

Fel ysgrifennwr, mae Mitchell yn cyfrannu'n rheolaidd i erthyglau yn The Observer a The Guardian.

Cyfeiriadau

Categori:Genedigaethau 1974
Categori:Digrifwyr Seisnig
Categori:Actorion teledu Seisnig